पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार की ओर से कोरोना के बढ़ते मामलों पर काबू पाने को लगाए वीकेंड लाॅकडाउन के विरोध में किसान संगठनों के विरोध का मामला गरमाने वाला है। जहां किसान संगठनों ने शनिवार को लाॅकडाउन के विरोध का एलान किया है। वहीं सीएम अमरिंदर सिंह ने लाॅकडाउन का सख्ती से पालन करवाने को लेकर डीजीपी दिनकर गुप्ता को निर्देश दिए हैं। सीएम ने किसान संगठनों के विरोध पर कहा किसान मोर्चा सरकार पर निर्देश नहीं थोप सकता। उन्होंने डीजीपी से 32 किसान संगठनों के शनिवार को प्रस्तावित विरोध के मद्देनजर लाॅकडाउन के तहत पूर्ण बंद सुनिश्चित बनाने को कहा है।
उन्होंने चेताया यदि पाबंदियों के खिलाफ कोई भी दुकानें खुली तो दुकान मालिकों के खिलाफ सख्त कार्रवाई की जाएगी। शुक्रवार को सीएम ने कोविड समीक्षा बैठक के दौरान जिलों के डीसी को जरूरत के मुताबिक सख्त पाबंदियां लगाने को कहा। दूसरी ओर, सीएम अमरिंदर सिंह ने सोशल मीडिया पर आकर जनता को आगाह किया कि यह संक्रमण अब गांव की और भी बढ़ रहा हैं लोग अक्सर सोचते हैं कि उन्हें मौसमी बुखार हुआ है या टाइफाइड हुआ हैं लेकिन लोगो को डॉक्टर के पास जाना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn